Camilla Wirén

Camilla Anna Maria Wirén (s. 15. syyskuuta 1978 Närpiö) on suomalainen pikajuoksija. Hän edusti urallaan vuoteen 2002 saakka IF Kraftia ja sen jälkeen IK Falkenia. Hänen valmentajanaan toimi Mikael Bäck. Kalevan kisoista Wirén saavutti vuonna 2002 hopeaa sekä 100 metrin juoksussa että 200 metrin juoksussa. Ulkoradoilta hän sai lisäksi kolme pronssia 4 × 100 metrin viestijuoksussa. Sisäratojen SM-kilpailuista Wirén saavutti pronssia 200 metrin juoksussa 2002 sekä hopeaa 4 × 300 metrin viestijuoksussa 1998. Virallisissa kilpailuissa hän ei ole esiintynyt vuoden 2005 jälkeen.

Lähteet 
 

Suomalaiset pikajuoksijat
Vuonna 1978 syntyneet
Elävät henkilöt